gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl en es gl gl en gl gl gl en gl gl gl gl gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Abrimos a nosa 'village' en Brest
Sábado, 01 de outubro de 2022
A 'Village' galega inaugurouse esta sexta feira. Por alí pasaron curiosos e visitantes, ademais do alcalde da cidade bretoa.
O alcalde de Brest con Marta Souto
Esta sexta feira, de mañá, inaugurouse na capital da festa do mar a 'Village Galega', o espazo que o noso país ten en Brest, con varias exposicións e outros postos, e onde se han desenvolver os obradoiros, os concertos, as paparotas e todas as actividades que ten preparadas a expedición galega.
Na apertura da village estaba a directora xeral para o Deporte, Marta Souto, quen foi a encargada de lle ensinar todo ao alcalde da cidade, François Cuillandre (PS). Neste espazo hanse desenvolver, até o 17 de xullo, as actividades permanentes de Galiza: carpintería de ribeira, obradoiros, servicio de restauración de produtos galegos de calidade, exhibicións sobre a patrimonio marítimo e cultural galego, puntos de información turística...
A village galega en Brest: 1.500 m2 no corazón do evento
Galiza conta, no seu espazo, cunha zona de bar-restaurante, así como unha parte reservada á promoción de produtos con denominación de orixe.
Tres carpas conteñen exposicións sobre o noso mar, o patrimonio marítimo, as embarcacións tradicionais e a cultura galega en xeral. Tamén comezaron a se desenvolver dous obradoiros ao vivo: nun constrúese unha dorna que se botará o día 16 de xullo (día oficial de Galiza en Brest) e un outro de cestería.
Esta sexta feira, día no que comezou oficialmente a festa, as embarcacións galegas estaban todas engalanadas coas bandeiras e os gallardetes da nosa delegación e da Festa de Brest, e todas estaban xa prontas para facer a primeira saída ao mar.
Os países comezan a circular
Brest colle vida aos poucos. Esta quinta xuntáronse as delegacións todas para ultimar os preparativos. Alén dos países convidados (Croacia, Madagascar, Vietnam, Noruega e Galiza), hai representacións de moitos lugares do mundo.
Como os galegos andan todos uniformados, vestidiños igual, a xente pregúntalles de onde son, e ao sabelo, recíbeos con cariño, porque hai unha conexión entre a terra bretoa e a nosa. De feito, o nome do noso país dise igual aquí que alí: Galiza.
Brest é unha festa
A xente xa comeza a circular, con curiosidade, polos peiraos e a participar nas actividades, alén de atoparse cos pasarrúas que percorren a cidade.
Na tardiña, ás 20:30 horas, estarán as mozas de Leilía, ao vivo, no espazo de Galiza en Brest. Leiía é un dos grupos tradicionais galegos que, xunto con Treixadura, acompañan á delegación galega para dar unha mostra da música que se fai no noso país.
Para saber máis: Galicia en Brest
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os barcos apareceron, de mañá, engalanados
O alcalde de Brest, François Cuillandre, observa, xunto con Souto, o obradoiro de construción de dornas
No obradoiro para construír unha dorna
Entrada ao 'stand' galego
A Garda Suíza visitou o pavillón galego
Un visitante xaponés na 'village' galega
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto